## 06055 Državna ergela Đakovo i Lipik

Državna ergela Đakovo i Lipik osnovana je Uredbom o Državnoj ergeli Đakovo i Lipik kao krovna ustanova za poslove konjogojstva u Republici Hrvatskoj.

Sjedište ustanove je u Đakovu.

 Osnovna djelatnost je uzgoj konja lipicanske pasmine u ergelama Đakovo i Lipik.

- Vlada Republike Hrvatske na sjednici održanoj 04. kolovoza 2010. godine, a temeljem članka 12. stavka 2. Zakona o ustanovama (NN br. 76/93, 29/97, 47/99 i 35/2008) donijela je Uredbu o osnivanju ustanove HRVATSKI CENTAR ZA KONJOGOJSTVO – DRŽAVNE ERGELE ĐAKOVO I LIPIK (NN 96/2010 ) i to spajanjem Hrvatskog centra za konjogojstvo-Državna ergela Lipik i Državne ergele lipicanaca Đakovo, sa sjedištem u Lipiku, Baranjska 18.

- Ustanova je započela sa radom dana 01. veljače 2011. godine.

- 20. rujna 2012. godine donesena je Uredba o izmjenama Uredbe o HCK – Državne ergele Đakovo i Lipik (NN 106/2012), te se tom Uredbom reorganizira HCK, a kao pravni slijednik nastavlja egzistirati DRŽAVNA ERGELA ĐAKOVO I LIPIK (DEĐL) sa sjedištem u Đakovu, Augusta Šenoe 45. Jedinica za vođenje središnjeg registra kopitara postaje sastavni dio Hrvatske poljoprivredne agencije.

Ustanova pod novim nazivom započinje s radom 01. siječnja 2013.godine.

- Vlada RH je 11.ožujka 2021.g. donijela Uredbu o Državnoj ergeli Đakovo i Lipik kojom se uređuje djelatnost, ustroj, način rada, poslovanje, upravljanje i način financiranja Državne ergele kao javne ustanove za poslove konjogojstva u RH.

- Osnivač ergele je Republika Hrvatska, a prava i dužnosti osnivača obavlja ministarstvo nadležno za poljoprivredu.

- Državna ergela ima svojstvo pravne osobe s pravima i obvezama propisanim Uredbom o Državnoj ergeli, drugim zakonima i Statutom DEĐL.

- DEĐL-om upravlja Upravno vijeće DEĐL-a, a radom DEĐL-a rukovodi ravnatelj.

 Djelatnost DEĐL-a čine sljedeći poslovi i zadaci:

1. provođenje programa uzgoja lipicanaca u Državnoj ergeli;

2. provođenje uzgojno-selekcijskog rada u Državnoj ergeli;

3. ispitivanje uzgojne i uporabne vrijednosti kopitara u Državnoj ergeli;

4. prosljeđivanje identifikacijskih i uzgojnih podataka konja Državne ergele ovlaštenoj ustanovi;

5. sudjelovanje u programima zaštite i očuvanja lipicanske pasmine konja u Državnoj ergeli;

6. organiziranje i provođenje poljoprivredne proizvodnje za potrebe Državne ergele;

7. razvoj sportskih aktivnosti s lipicanskom pasminom;

8. organiziranje i sudjelovanje u organiziranju izložbi, smotri i drugih manifestacija kopitara;

9. organizacija turističkih djelatnosti za potrebe Državne ergele;

10. izrada promotivnih i drugih materijala za potrebe Državne ergele;

11. korištenje konja iz ergele u turističkoj ponudi, rekreaciji, hipoterapiji, lovu, hobi-programima, tradicionalnim priredbama i izložbama;

12. korištenje konja iz ergele u državnom protokolu, vojsci, policiji i školskom obrazovanju;

13. drugi poslovi utvrđeni Statutom.

|  |  |  |  |  |  |
| --- | --- | --- | --- | --- | --- |
|  | Izvršenje 2022. (kn) | Plan 2023. (kn) | Izvršenje 2023. (kn) | Indeks izvršenje 2023./plan 2023. | Indeks izvršenje 2023./2022. |
| 06055-Državna ergela Đakovo i Lipik | 1.943.396 | 3.849.830 | 3.828.936 | 99,5 | 197,0 |
| 3001-UPRAVLJANJE POLJOPRIVREDOM, RIBARSTVOM I RURALNIM RAZVOJEM | 1.943.396 | 3.849.830 | 3.828.936 | 99,5 | 197,0 |

### 3001 UPRAVLJANJE POLJOPRIVREDOM, RIBARSTVOM I RURALNIM RAZVOJEM

|  |  |  |  |  |  |
| --- | --- | --- | --- | --- | --- |
|  | Izvršenje 2022. (kn) | Plan 2023. (kn) | Izvršenje 2023. (kn) | Indeks izvršenje 2023./plan 2023. | Index izvršenje 2023./2022. |
| 3001-UPRAVLJANJE POLJOPRIVREDOM, RIBARSTVOM I RURALNIM RAZVOJEM | 1.943.396 | 3.849.830 | 3.828.936 | 99,5 | 197,0 |

Osnovna djelatnost je uzgoj konja lipicanske pasmine u ergelama Đakovo i Lipik.

Cilj 1. Očuvanje i unaprijeđenje genetskog materijala lipicanske pasmine u RH

Opis provedbe cilja programa

Navedenim ciljem želi se postići očuvanje genetske varijabilnosti i osobina pasmine (morfološke i reprodukcijske), imajući u vidu očuvanje hrvatskih linija i rodova te njihove uravnoteženosti u populaciji.

Dugoročni cilj je uzgojni program kroz koji će se povećati udio pastuha i kobila zavedenih u Glavnu matičnu knjigu kao i povećanje udjela licenciranih grla. U okviru programa osigurana su sredstva za redovno funkcioniranje Državne ergele Đakovo i Lipik.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Povećanje broja ždrebadi | Veći brpj pripuštenih kobilakom | komad | 15 | Matična evidencija osnovnog stada | 30 | 20 |

#### A925001 ADMINISTRACIJA I UPRAVLJANJE DRŽAVNE ERGELE ĐAKOVO I LIPIK

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (kn) | Plan 2023. (kn) | Izvršenje 2023. (kn) | Indeks izvršenje 2023./plan 2023. | Indeks izvršenje 2023./2022. |
| A925001-ADMINISTRACIJA I UPRAVLJANJE DRŽAVNE ERGELE ĐAKOVO I LIPIK | 1.943.396 | 3.849.830 | 3.828.936 | 99,5 | 197,0 |

Zakonske i druge pravne osnove

Zakonske i druge pravne osnove:

• Uredba o Državnoj ergeli Đakovo i Lipik ( NN 26 / 2021 )

• Statut Državne ergele Đakovo i Lipik (2012.g.)

Opis aktivnosti

Ukupno planirani rashodi podmirili su troškove plaća zaposlenih te materijalne troškove vezane za smještaj i skrb o konjima. Od toga rashodi za zaposlene čine skoro 60% ukupnih rashoda budući je u DEĐL-u zaposlen 51 djelatnik te je potrebno osigurati svakodnevnu brigu za konje na tri lokacije što znači da zbog specifične djelatnosti uzgoja konja djelatnici rade 24 sata dnevno, sedam dana u tjednu, i iz toga proizlazi prilično velik udio rashoda za zaposlene. Iz tog razloga obračunavaju se dodatne naknade za smjenski rad, za noćni rad, rad nedjeljom i praznikom i sl.

Veliku stavku u rashodima DEĐL-a imaju i materijalni rashodi budući se plaća zakup konjušnica za smještaj konja u Lipiku.Isto tako potrebno je osigurati stalnu i cjelovitu veterinarsku skrb nad konjima kao i opskrbu raznim prehrambeno-vitaminskim dodacima za konje radi njihovog optimalnog uzgoja.

 DEĐL obrađuje i poljoprivredne površine radi proizvodnje hrane za konje te isto tako veliku stavku u materijalnim rashodima imaju sredstva potrebna za nabavu repromaterijala za poljoprivrednu proizvodnju kao i zakup poljoprivrednog zemljišta koje je u vlasništvu RH.

Tijekom 2023. godine započela je izgradnja ergele Lipik za koju su do sada uložena sredstva u iznosu 1.803.725,93 EUR-a čime bi se osnovno stado u Lipiku nakon niza godina smjestilo u adekvatnijem prostoru.

DEĐL se najvećim dijelom financira sredstvima nadležnog Ministarstva, ali isto tako ostvaruje i vlastite prihode prodajom poljoprivrednih proizvoda, prodajom osnovnog stada, prodajom suvenira te pružanjem turističkih usluga obilaska ergela u Đakovu i Lipiku. Znatni prihodi ostvareni su i iz mjera potpora u poljoprivrednoj proizvodnji i to 174.319,49 EUR-a.

Iz prethodne godine ostvaren je prijenos 605.089,09 EUR vlastitih sredstava.

Tijekom 2023.godine nabavljena je i zamijenjena dotrajala oprema i osnovna sredstava iz vlastitih sredstava poput računala, fijakera, sedla, automobila, kao i ostala oprema neophodna za neometan rad ergele.

Saldo vlastitih prihoda na kraju 2023.g. koji je prenešen u iduću godinu iznosi 534.162,60 EUR-a.

Obveze na 31.12.2023.godine iznose 146.451,63 EUR-a, od toga nedospjele obveze iznose 140.795,52 EUR-a i odnose se na obveze za zaposlene(plaća za prosinac), materijalne rashode ( režijski troškovi za prosinac čija isplata dospijeva u siječnju 2024.godine, te međusobne obveze proračunskih korisnika za povrat u Drž.proračun, a odnose se na refundaciju bolovanja prema HZZO-u).

Dospjele obveze 5.656,11 EUR-a odnose se na Mjeru 17(Podmjeru 17.1-Osiguranje usjeva,životinja i biljaka).

Naime, DEĐL je sudjelovao na natječaju za provedbu podmjere 17.1 koju provodi APPRR.

Svrha natječaja je dodjela potpore za financiranje prihvatljivih troškova premije osiguranja za police osiguranja, a cilj je potaknuti poljoprivrednike na ugovaranje osiguranja njihove poljoprivredne proizvodnje kako bi se smanjili ekonomski gubici prouzročeni nepovoljnim klimatskim promjenama i životinjskim bolestima.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Povećanje broja ždrebadi | Veći broj pripuštenih kobila | komad | 15 | Matična evidencija osnovnog stada | 30 | 20 |